ཆུ་འཛག་ཟད་པའི་འཛངས་པ་དང།།བཟླས་པའི་འཛབ་དང་འཛམ་བུ་གླིང།།འཕྱངས་པའི་འཛར་དང་འདུ་འཛི་དང།།ཕན་ཚུན་འཛིངས་དང་ལག་པས་འཛིན།།ཟགས་པའི་འཛིར་དང་རང་སྲོལ་འཛུགས།།སྣོད་དུ་འཛུད་དང་བཞིན་གྱི་འཛུམ།།གཟུར་བའི་འཛུར་དང་འོག་ཏུ་འཛུལ།།གྱེན་དུ་འཛེག་དང་རྡོ་ཡི་འཛང།།སྣོད་དུ་འཛེད་དང་ངོ་ཚའི་འཛེམ།།ལོགས་སྐྱེས་འཛེར་བ་སྐད་འཛེར་དང།།འཁྲུགས་པའི་འཛག་འཛོག་བསགས་པའི་འཛོམ།།ནོར་བའི་འཛོལ་བ་ལ་སོགས་པ།།ཛ་ཡིག་འ་ཡི་སྔོན་འཇུག་ཅན།།ཞེས་པ་བོད་ཀྱི་བརྡའི་བསྟན་བཅོས་ལེགས་པར་བཤད་པ་རིན་པོ་ཆེའི་ཟ་མ་ཏོག་བཀོད་པ་ཞེས་བྱ་བ་ལས་འ་ཡིག་གི་འཇུག་ཚུལ་བྱེ་བྲག་ཏུ་དཔྱད་པ་སྟེ་རྣམ་པར་བཅད་པ་བཞི་པ་རྫོགས་སོ།།།།